laion/Wikipedia-Exotic huggingface dataset:
אצטדיון ליברטדורס דה אמריקה

אצטדיון ליברטדורס דה אמריקה (בספרדית: Estadio Libertadores de América; עד שנת 2005 נקרא הדובלה ויסרה) הוא אצטדיון כדורגל באבז'אנדה, שבפרובינציית בואנוס איירס בארגנטינה. האצטדיון משמש כמגרשה הביתי של קבוצת הכדורגל הארגנטינאית אינדפנדיינטה. האצטדיון נבנה במהלך השנים 1923 עד 1928 ונחנך רשמית ב-4 במרץ 1928 במשחק בין אינדפנדיינטה לפניארול מאורוגוואי. המשחק הסתיים בתוצאה 2-2. במהלך השנים עבר האצטדיון שיפוצים והרחבות, שהבולט ביניהם היה בשנת 2005, וכלל את הריסת האצטדיון באופן כליל על מנת לבנות באותו שטח את האצטדיון החדש, שקיבל את השם ליברטדורס דה אמריקה כמחווה לזכייתה של אינדפנדיינטה בשבעה גביעי ליברטדורס. האצטדיון החדש נחנך בשנת 2009 במשחק ליגת העל הארגנטינאית מול אתלטיקו קולון והסתיים בניצחון אינדפנדיינטה 2-3. מדיה וקבצים בנושא אצטדיון ליברטדורס דה אמריקה בוויקישיתוף אתר האינטרנט הרשמי של אצטדיון ליברטדורס דה אמריקה (בספרדית)
SQL Azure

Microsoft Azure SQL Database הוא שירות מבוסס ענן של מיקרוסופט שמציע שירות בסיס נתונים רלציוני (בדומה לשירות המסופק על ידי חברת אמאזון). המשתמש אינו עובד כמקובל מול שרת פיזי שעליו מותקן Instance של SQL Server, אלא מול בסיס נתונים באינטרנט ("בענן") שאליו הוא יכול להתממשק בדרכים המקובלות (בעזרת Visual Studio או SSMS או שימוש ב-ADO.Net וב-ODBC) או דרך פורטל באינטרנט, ה-Instance אינו אלא אוסף בסיסי נתונים ורוב הפונקציונליות של מערכות ה-On Premise ברמת השרת נעדרת ממנו, והשרת הפיזי אינו נחשף בפני המשתמש (בפועל מדובר בחוות שרתים ברחבי העולם שעליהן המערכת פועלת). המשתמש, אם כך, אינו קונה עותק של התוכנה ומתקין אותו על שרת, אלא שוכר שירות דרך האינטרנט; שירות שמאפשר לו את היכולות הבסיסיות של דטבייס רלציוני כמו טבלאות, פרוצדורות, שימוש בטרנזקציות, שימוש בשפת SQL, והתממשקות בעזרת כלים חיצוניים; וכלים נוספים. ב-SQL Database נעשה שימוש בגרסה מיוחדת של SQL Server, היא מאפשרת זמינות גבוהה (High Availability) על ידי שמירת מספר עותקים של הדטבייס. המערכת תומכת רק בחלק מפקודות ה-TSQL, ובהיעדר מערכת קבצים - כל היכולות הללו מנוטרלות (למשל - גיבוי ושיחזור בעזרת קבצים, שליטה בקובצי הדטבייס, הרצת command lines מתוך המערכת וכו'). השירות החל לפעול בשנת 2009, כעקרון אין בו גרסאות כמקובל במערכות On Premise שכל אחת מהווה קפיצת מדרגה לעומת הקודמת, ובמקום זאת מועלים עדכונים באופן שוטף. בסוף שנת 2014 הוצעה גרסה נפרדת של SQL Azure בשם V12 שגישרה על חלק גדול מהפערים בתמיכה ב-TSQL לעומת גרסת ה-On Premise המתקדמת לאותה תקופה (SQL Server 2014), והחל מאותו שלב מיקרוסופט מנהלת מדיניות Cloud First (הענן תחילה) במסגרתו יכולות חדשות מוצעות תחילה ב-V12, עוד בטרם הגיעו לגרסאות ה-On Premise. אתר האינטרנט הרשמי של SQL Azure (באנגלית)
פרוסט בנק סנטר

פרוסט בנק סנטר (Frost Bank Center; בעבר: AT&T Center) הוא היכל ספורט רב־שימושי במזרח סן אנטוניו, טקסס. האולם מכיל עד ל-18,581 אנשים למשחקי כדורסל, 16,000 למשחקי הוקי קרח ו-19,000 למופעים (קונצרטים, התכנסויות דתיות וכיוצא בזה). האולם מכיל 2,018 מושבי חברי מועדון, 50 סוויטות יוקרתיות ו-32 מקלחות. בנייתו של האולם הושלמה ב-2002, תחת השם SBC סנטר, ועלתה 186 מיליון דולר. למימון הבנייה הוצאו איגרות חוב של מחוז בקסאר, אשר נתמכו על ידי מס מיוחד שהוצא לבתי מלון והשכרות רכב. בנוסף למאמצים אלו, תרומה נוספת למימון בגובה 28.5 מיליון דולר, התקבלה מסן אנטוניו ספרס, שזהו אולמה הביתי.‏ SBC תקשורת בע"מ רכשה את זכויות השיום של האולם עבור 41 מיליון דולר. ההסכם תקף ל-20 שנה, ונחתם מול: מחוז בקסאר, הספרס וסן אנטוניו סטוק שואו רודיאו. בנובמבר 2005 שינתה SBC תקשורת את שמה ל"At&t בע"מ". האולם שינה את שמו רשמית בינואר 2006. באולם מתקיים אירוע שנתי קבוע של אגודת הקאובואים והרודיאו האמריקאית בסביבות פברואר. בנוסף לאירועי הספורט והקהילה השונים שמתקיימים באולם, מדי חודש מגרש החניה של האולם מארח את תחרות כלי רכב בטוחה, של איגוד מכוניות הספורט של סן אנטוניו. מדיה וקבצים בנושא פרוסט בנק סנטר בוויקישיתוף אתר האינטרנט הרשמי של פרוסט בנק סנטר (באנגלית) Roy Bragg,‏Multimillion-dollar arena, two years in the making, tips off with style, a few rough edges and a Spurs loss מתוך "San Antonio Express-News" פורסם ב-19 באוקטובר 2002 Consumer Price Index (Estimate) 1800- מתוך אתר הפדרל ריזרב של מיניאפוליס AT&T Center מתוך אתר הבית של AECOM מס אשר נקרא בשם העממי "מס תיירים" About AT&T Center מתוך אתר הבית של At&t center
טחן נקוד

טַחָן נָקֹד (שם מדעי: Aetobatus narinari) הוא מין דג סחוס השייך לסוג טחן שבמשפחת משפחת הטחניים, אשר מצוי סביב חופים טרופיים ושוניות אלמוגים בכל רחבי העולם. הטחן מצוי עד לעומק של 80 מטר. הוא קרובם לסוג של המינים טחן עינוני ושל טחן לטיכפס (אנ') וקל להתבלבל ביניהם, מאחר שהם חופפים בתפוצה בכמה אזורים. הטחן הנקוד מסתובב בדרך כלל לבדו, אך לעיתים הוא מסתובב בקבוצות של כמה פרטים. הטחנים מאופיינים בגב חום-שחור עם נקודות לבנות, ומאחורי הסנפירים האחוריים שלהם, בבסיס הזנב, יש להם מספר דוקרנים ארסיים. הם ידועים בכך שהם לעיתים קרובות קופצים מעל המים, וידועים מספר מקרים בהם הם קפצו לתוך סירות. הם מגיעים לאורך של 5 מטר, רוחב של 3 מטר, ומשקל של 230 קילוגרם. בדומה לשאר הבטאים הם משריצים מגופם צאצאים חיים. המזון של הטחן כולל ניזונים בעיקר חסרי חוליות שטוחים כמו חלזונות, צדפות וסרטנים וכן דגים קטנים. עם זאת הוא איטי מכדי לרדוף אחרי טרף והוא מחפש מזון הקבור בחול המימי, תוך שהוא נושף עליו בעזרת פיו הרחב. הוא עצמו נטרף בעודו משייט סביב החופים בידי כריש טיגרי, כריש לימוני, כריש שורי, כריש לבן-שוליים ופטישן פגום-חרטום. הכרישים מתמקדים בטחנים בעיקר בעונת הרבייה, אז הנקבות והצעירים פגיעים מאוד. בנוסף הוא נפגע מידי טפילים שונים, בדמות נמטודות ותולעים שטוחות. הסכנה העיקרית לטחן כיום היא דיג אנושי הפעיל בעיקר סביב דרום-מזרח אסיה ואפריקה וכן תפיסה למסחר או בשביל הצבה באקווריומים ציבוריים וכן הסתבכות ברשתות דיג, אשר במספר מדינות צומצמו בהתאם. כיום הוא מין מוגן במצב "קרוב לסיכון". מדיה וקבצים בנושא טחן נקוד בוויקישיתוף טחן נקוד, באתר ITIS (באנגלית) טחן נקוד, באתר NCBI (באנגלית) טחן נקוד, באתר Animal Diversity Web (באנגלית) טחן נקוד, בבסיס הנתונים ARKive (באנגלית) טחן נקוד, באתר FishBase (באנגלית) טחן נקוד, באתר GBIF (באנגלית) טחן נקוד באתר הרשימה האדומה של IUCN מילון בעלי חיים: דגי סחוס (תש"ס), 2000, באתר האקדמיה ללשון העברית ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
דיקס

האם התכוונתם ל... אוטו דיקס – צייר גרמני דורותיאה דיקס – פעילה חברתית אמריקאית וולטר דיקס – אתלט אמריקאי דיק דיקסי
פיקסון ים-סופי

פִּיקָסוֹן יַם-סוּפִי (שם מדעי: Rhinecanthus assasi), שנקרא גם נצרן פיקסו ופיקסון ערבי הוא דג נצרן מהסוג פיקסון שחי בים האדום, והמפרץ הפרסי. הוא מגיע לאורך של 30 סנטימטר, ושמו נובע מדגמי הצבע הייחודיים שלו שמזכירים את ציוריו של הצייר פבלו פיקאסו. הפיקסון שוהה בשוניות אלמוגים, וניזון מחסרי חוליות קטנים. מדיה וקבצים בנושא פיקסון ים-סופי בוויקישיתוף פיקסון ים-סופי, באתר ITIS (באנגלית) פיקסון ים-סופי, באתר NCBI (באנגלית) פיקסון ים-סופי, בבסיס הנתונים ARKive (באנגלית) פיקסון ים-סופי, באתר FishBase (באנגלית) פיקסון ים-סופי, באתר GBIF (באנגלית) פיקסון ים סופי באתר הרשימה האדומה של IUCN מילון בעלי חיים: דגי הגרם (תשע"ב), 2012, באתר האקדמיה ללשון העברית ערך זה הוא קצרמר בנושא דגים. אתם מוזמנים לתרום לוויקיפדיה ולהרחיב אותו.
Foobar

המונחים foobar (נהגה פוּ-בַּר) וכן ‏fubar,‏ או foo,‏ bar,‏ baz ו-qux (לחלופין quux) ועוד רבים משמשים כמחזיקי מקום עבור שמות בפיתוח תוכנה או תיעוד הקשור לתוכנה. נקראים לפעמים משתנים מטה-תחביריים (metasyntactic variables). בפיתוח תוכנה הם משמשים כשמות משתנים, פונקציות ופקודות אשר זהותם ותפקודם אינם משמעותיים, אלא הם רכיבים בתמונה כוללת המציגה רעיון מסוים. למילים עצמן אין שום משמעות בהקשר שימושן. foobar משמש בדרך כלל לבדו, כאשר foo,‏ bar, ו baz משמשים בדרך כלל כאשר יש צורך ביותר מישות אחת. מקור הביטוי בראשי התיבות FUBAR, המייצג את הביטוי "הרוס ללא תקנה" (Fucked Up Beyond All/Any Recognition/Repair/Reason/Redemption). /* C קוד בשפת */ #include <stdio.h> int main() { /* foobar שמות המחרוזות חסרי משמעות, ולכן השימוש ב */ char *foo = "hello"; char *bar = " world!"; printf("%s %s\n", foo, bar); return 0; } foo$ הוא שמו של מגזין המיועד למתכנתי Perl ו-Foo Camp הוא שמו של כינוס שנתי שעורכים מומחים בתחום פריצת מערכות מחשוב. במהלך התביעה שניהלה ארצות הברית נגד חברת מיקרוסופט, ראיות הוצגו באשר לניסיונות מיקרוסופט להשתמש בארגון WS-I ‏(Web Services Interoperability) כאמצעי להחלשת מתחרים, כולל אימיילים בהם בכירים, כולל ביל גייטס כינו את WS-I בכינוי "foo". גוגל שחררה את https://google.com/foobar בנובמבר 2014, אתגר לאיתור מפתחים לחברה הזמין למוזמנים בלבד. ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מולינה דה סגורה

מולינה דה סגורה (בספרדית: Molina de Segura) היא עיר בקהילה האוטונומית מורסיה השוכנת בדרום-מזרח ספרד. במולינה עובר הכביש הלאומי 301, ויש לה חיבור לכביש המהיר המוביל לים התיכון. משמאלה שוכן נהר סגורה. סקרים וממצאים ארכאולוגיים מצביעים על כך שהעיר יושבה לראשונה על ידי אנשים מהתקופה הפלאוליתית בין 2,500,000 ל-10,000 שנים לפני הספירה. זיהוי נוכחות אנושית התגלה מהתקופה הפלאוליתית התחתונה בסדנה לאבן צור בכפר אל פנסאר (El Fenazar) שבמולינה. אולם הממצאים הטובים ביותר מהתרבות הזו התגלו מהתקופה הפלאוליתית התיכונה, כמו פתיתי צור וכלי ידני לגירוד העשוי מאבן צור (הנקרא באנגלית Racloir). שרידים נוספים של קרמיקה בעבודת יד על האדם הנאוליתי התגלו בכפר אחר בעיר. קיימות ראיות רבות נוספות אותן אפשר למצוא ב"מוזיאון האתנוגרפי של קרלוס סוריאנו" הנמצא בעיר. התרבות האיברית היא מהתרבויות הנפוצות בעיר שנמצאות בעיקר בעיירות הקטנות, כמו לה אורנרה (La Hornera) ולוס וליינטס (Los Valientes). לאחרונה נמצאו שרידים נוספים של תרבות חשובה זו בחצי האי הדרום-מזרחי של ספרד. בריו דל קסטייו (Barrio del Castillo) הפכה מיושבת זמן קצר לפני הגעתם של הרומאים אליה. בעיר זו נמצאו שרידים מהתקופה הרומית של כלי חרס וטרה סיגילטה (קרמיקה רומית יקרה). מדיה וקבצים בנושא מולינה דה סגורה בוויקישיתוף אתר האינטרנט הרשמי של מולינה דה סגורה היסטוריה של מולינה דה סגורה, באתר הרשמי של העיר (בספרדית) המוזיאון האתנוגרפי קרלוס סוריאנו, באתר הרשמי של העיר (בספרדית)
קליע חכם

קליע חכם (באנגלית: Smart bullet) הוא קליע המשלב בתוכו אלמנט אלקטרוני או מכני, המקנה לו יכולות מיוחדות, כגון שינוי כיוון בזמן המעוף או שידור נתונים. יכולות אלה הן המבדילות את הקליע ה"חכם" מקליע "רגיל" שמסלול מעופו בליסטי והוא עשוי רק שילוב מתכות או מכיל רק חומרי בעירה פשוטים. נכון לסוף שנת 2015, פיתוח סוגים שונים של קליעים "חכמים" נמצא בשלב התכנון או בשלב ייצור אב טיפוס ראשוני. דוגמה לקליע "חכם" ניתן למצוא בפטנט האמריקאי מספר 5,788,178, שנרשם על ידי פ. ברט ג'וניור מצפון קרולינה. קליע מנהג הוא קליע המסוגל לשנות את כיוון מעופו לאחר שנורה, בדרך כלל תוך שימוש בסנפירי ניהוג זעירים המחוברים אליו. בשנת 2008, פרויקט EXACTO החל תחת DARPA לפיתוח מערכת צלפים מסוג "שגר ושכח" הכוללת גם קליע חכם ומערכת תצפית משוכללת. הטכנולוגיה עליה המערכת נשענת לא פורסמה. EXACTO נוסתה בשנת 2014 והוכח שהקליע אכן יכול לשנות את מסלולו בזמן המעוף. בשנת 2012 הודיעו המעבדות הלאומיות סאנדיה על אבטיפוס של קליע חכם אשר יכול לעקוב אחר מטרה עליה מציין ציין לייזר. הקליע יוכל לעדכן את מסלולו 30 פעמים בשנייה ולפגוע במטרה במרחק 1.5 קילומטר. קליע שכזה מסוגל לשדר לטווח קצר מידע לגבי סביבת המטרה שאליה נורה. תאורטית וכתלות באלקטרוניקה המוטמעת בקליע, המידע עשוי לכלול תמונת סביבת המטרה, נוכחות גופים חמים (חיילי אויב או בני ערובה) בסביבת המטרה וכיוצא בזה. המידע שמשדר הקליע נועד לכוחות ידידותיים בסביבת הירי, כדי שיוכלו לגבש תמונת מצב מדויקת לגבי המטרה וסביבתה. קליע מאט הוא סוג של קליע "חכם" המסוגל להאט או להטות את מסלולו כך שיפגע באדמה, לאחר שעבר את אזור המטרה. הרעיון העומד מאחורי תכנונו של קליע זה הוא מניעת הפגיעה בחפים מפשע שנמצאים אחרי המטרה. בטרם הירי מודדת מערכת הירי את הטווח למטרה ומכוונת את מנגנון הקליע כך שיאט או יעצור אותו לאחר שעבר את המטרה.
Green Light

Green Light (בעברית: אור ירוק) הוא שיר של הזמרת האמריקאית ביונסה מאלבום האולפן השני שלה B'Day. השיר יצא כסינגל השישי מהאלבום ב-30 ביולי 2007. השיר נכתב על ידי ביונסה, שון גארט וזמר ה-R&B שעבד עם הזמרת רבות, פארל ויליאמס, ואף הופק על ידי ביונסה יחד עם דה נפטונס. זהו שיר מסוג R&B ופאנק, אשר במילות השיר מתארים פרידה של אישה מבן זוגה שנותנת לאהבה לצאת ממנה. מבקרי מוזיקה טענו כי יש דמיון בין שיר זה לשיר של הזמרת "Crazy in Love". Green Light התקבל באור טוב על ידי מבקרי המוזיקה, ששיבחו את הקצב והבס בשיר ואף את נימת הכעס בקולה של ביונסה. השיר לא נחל הצלחה גדולה והגיע לשיא של מקום 12 במצעד הסינגלים הבריטי. בנוסף, הגיע למקום ה-46 באירלנד ולמקום ה-18 בהולנד. לשיר יצא וידאו-קליפ שנוהל על ידי ביונסה ומלינה מטסוקס. הקליפ נעשה בהשראת הקליפ של רוברט פאלמר "Addicted to Love" שיצא בשנת 1985. בשיר השתתפו להקת הסולניות של ביונסה "Suga Mama" ואף הרקדניות הסיבוב ההופעות העולמי שלה The Beyoncé Experience. אתר האינטרנט הרשמי של Green Light מידע על היצירה "Green Light" באתר מיוזיק בריינז סרטון השיר "Green Light" באתר יוטיוב
לובין (עיר)

לובין (בפולנית: Lubin; בגרמנית: Lüben, ליבֶּן) היא עיירה בפרובינציית שלזיה תחתית שבדרום-מערב פולין. בעבר היא הייתה שייכת לפרובינציית לגניצה. לפי מפקד האוכלוסין של שנת 2014, בעיירה היו אז 74,886 תושבים. בעיירה נולדה הסופרת הפולניה אלה סידי. לובין נוסדה בשנת 1280 תחת שלטונו של הדוכס פרזמקו של שינווה על ידי מתיישבים גרמנים. מ-1348 טירת לובין שימשה בתור מקום מגוריו של הדוכס לואיס פיאסט הראשון וצאצאיו. בסוף המאה ה-15 הכנסייה הקהילתית של לובין נבנתה מחדש בסגנון גותי בשנת. 1951 הועבר המזבח הגבוה שלה לקתדרלת ורוצלב. תחת שלטונו של הדוכס ג'ורג הראשון, אלמנתו אנה פומרניה, והרפורמיסט קספר סצ'וונקפלד שנולד באושיק הסמוכה, הפכו את העיירה למרכז של הרפורמציה הפרוטסטנטית בשלזיה תחתית. במהלך מלחמת העולם השנייה כ-70% מהמבנים בעיירה נהרסו. בשנת 1945 בין הימים חיילי הצבא האדום הרגו 150 גמלאים גרמנים ו-500 חולים בבתי חולים פסיכיאטריים בלובין. כתוצאה משינויי גבול שהותקנו בוועידת פוטסדאם ב-1945, העיירה הפכה לחלק מהרפובליקה של פולין. התושבים הגרמניים גורשו בכוח והוחלפו בהדרגה על ידי פולנים, רבים מהם עצמם גורשו מתחומי מזרח פולין שסופחו לברית המועצות. לובין ממוקמת באזור ההיסטורי של שלזיה תחתית בסמוך לנהר זימניקה (Zimnica), כ-71 קילומטר צפונית-מערבית לוורוצלב וכ-20 קילומטר צפונית ללגניצה. העיירה היא אחת המקומות התעשייתיים הגדולים בשלזיה תחתית. זגלמביה לובין – קבוצת כדורגל לגברים. אלופי פולין בשנים 1990–1991 ו-2006–2007. זגלמביה לובין אינטרפרי – קבוצת כדוריד. משחקים בליגת העל הפולניה כדוריד. המכללה המקצועית – אגן הנחושת תיכון I. אוניברסיטת ניקולאוס קופרניקוס בלובין תיכון לובין II גרמניה באד אמס, גרמניה גרמניה בובלינגן, גרמניה מדיה וקבצים בנושא לובין בוויקישיתוף אתר האינטרנט הרשמי של לובין גלריית תמונות - לובין וזגלמביה Baza Demografia: Stan ludności 2014, Ludność stan w dniu 30 VI, Ludność według płci i miast, Dolnośląskie היסטוריה של לובין באתר הרשמי באתר הרשמי באתר הרשמי באתר הרשמי
אליפות צרפת בטניס 1927

אליפות צרפת 1927 הייתה תחרות טניס שנערכה על מגרשי חימר בפריז. התחרות התחילה ב-27 במאי והסתיימה ב-5 ביוני. זו הייתה התחרות ה-32 מאז ייסודה והשלישית בה אושרה השתתפות אזרחים זרים. רנה לקוסט זכה בתחרות גברים וזוגות גברים. בתחרות זו השתתפו 75 טניסאים שחולקו ל-8 בתים. לקראת התחרות המשתתפים החזקים דורגו כדלקמן: רנה לקוסט (צרפת צרפת), מנצח תחרות 1925, ניצח בתחרות אנרי קושה (צרפת צרפת), מנצח תחרות 1926, הודח בחצי גמר ביל טילדן (ארצות הברית ארצות הברית), הפסיד בגמר ז'אן בורוטרה (צרפת צרפת), הודח בסיבוב הרביעי פרנק האנטר (ארצות הברית ארצות הברית), הודח בסיבוב השלישי לואיס ריימונד (דרום אפריקה (1910–1928) דרום אפריקה), הודח ברבע גמר בלה פון קרלינג (הונגריה הונגריה), הודח בסיבוב הרביעי ז'אק בריניון (צרפת צרפת), הודח ברבע גמר ניקולס מישו (רומניה רומניה), הודח בסיבוב הרביעי אוטו פרויצהיים (גרמניה גרמניה), הודח ברבע גמר סרי קרישנה פרסדה (הודו הבריטית הודו הבריטית), הודח בסיבוב הרביעי קיטס לסטר (בריטניה בריטניה), הודח בסיבוב הרביעי פטריק ספנס (דרום אפריקה (1910–1928) דרום אפריקה), הודח בחצי גמר צ'ארלס אשלימן (שווייץ שווייץ), הודח בסיבוב הרביעי הנדריק טימר (הולנד הולנד), הודח בסיבוב הרביעי סטניסלב צ'טברטינסקי (פולין פולין), הודח בסיבוב הרביעי בגמר התחרות נפגשו רנה לקוסט (צרפת צרפת) וביל טילדן (ארצות הברית ארצות הברית). רנה לקוסט ניצח בחמש מערכות ובכך זכה באליפות בפעם השנייה. באותה שנה הוא ניצח גם באליפות ארצות הברית הפתוחה. בתחרות הנשים השתתפו 40 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג: מרגריט ברוקדי (צרפת צרפת), הודחה ברבע גמר לילי דה אלברס (ספרד ספרד), הודחה ברבע גמר קיאה באומן (הולנד הולנד), ניצחה בתחרות איירין פיקוק (דרום אפריקה (1910–1928) דרום אפריקה), הפסידה בגמר סילי אאוסם (גרמניה גרמניה), הודחה ברבע גמר סוזן דב (צרפת צרפת), הודחה בסיבוב השלישי פיבי ווטסון (בריטניה בריטניה), הודחה בסיבוב השלישי איילין בנט (בריטניה בריטניה), הודחה בחצי הגמר במשחק הגמר קיאה באומן (הולנד הולנד) ניצחה את איירין פיקוק (דרום אפריקה (1910–1928) דרום אפריקה) בשתי מערכות. בתחרות השתתפו מספר זוגות. במשחק הגמר מנצחי תחרות 1926 אנרי קושה וז'אק בריניון (צרפת צרפת) נפגשו עם הזוג הצרפתי ז'אן בורוטרה ורנה לקוסט וניצחו ב-5 מערכות. בכך הם זכו בתחרות בפעם ה-2 ברציפות. באותה שנה הם ניצחו גם באליפות ארצות הברית הפתוחה ובאליפות וימבלדון. בתחרות השתתפו 17 זוגות. במשחק הגמר איירין פיקוק ובובי הייני (דרום אפריקה (1910–1928) דרום אפריקה) שיחקו נגד פגי מיצ'ל ופיבי ווטסון (בריטניה בריטניה) וניצחו אותן בשתי מערכות. בתחרות השתתפו מספר זוגות. במשחק הגמר מרגריט ברוקדי וז'אן בורוטרה (צרפת צרפת) נפגשו עם לילי דה אלברס (ספרד ספרד) וביל טילדן (ארצות הברית ארצות הברית) וניצחו אותם בשלוש מערכות. תחרות נשים תחרות גברים האתר הרשמי של אליפות צרפת הפתוחה
בתי המשפט המלכותיים

בתי המשפט המלכותיים (באנגלית: Royal Courts of Justice, בקיצור RCJ) הוא מתחם בתי דין הכולל את מבני בית המשפט העליון של אנגליה וויילס ובית המשפט לערעורים של אנגליה וויילס. המתחם ממוקם ברחוב סטרנד בלונדון, סמוך למקומו ההיסטורי של הטמפל בר שהיווה את הגבול בין הסיטי של לונדון לסיטי של וסטמינסטר וסמוך לאכסניות המשפט. המבנה, בסגנון התחייה הגותית הוויקטוריאנית, תוכנן על ידי האדריכל ג'ורג' אדמונד סטריט, נבנה בין השנים 1873-1882 ונחנך על ידי המלכה ויקטוריה ב-4 בדצמבר 1882. המתחם, כולל אולמות הדיון, פתוח לציבור הרחב, אלא אם הוצב על דלתות אולם הדיון שלט עם הכיתוב: "In Camera" (כלומר: "בחדר [סגור]", בלטינית). מעל השער הראשי מגולפת מרפסת פיסולית עם שערי ברזל. בראש השער מגולף באבן פסל של ישו ותחתיו פסליהם של שלמה המלך ואלפרד הגדול, המייצגים את השופטים. בחזית הצפונית מגולף פסלו של משה רבנו ותחתיו פסלים של כלב וחתול המייצגים את המתדיינים בבתי המשפט. כן מפוסלים לאורך החזית פסליהם של שופטים ועורכי דין נודעים. הכניסה הראשית מובילה לאולם המרכזי, המעוצב כפנים של בזיליקה עם חלונות ויטראז' ורצפת פסיפס משיש. על האולם המרכזי צופות גלריות שיש. משני צידיו של האולם המרכזי מובילים מעברים לאולמות המשפט, לשכות חבר מושבעים, תאי עדים, לשכות שופטים וחדרי המתנה ודיונים למתדיינים ובאי-כוחם. אל המבנים המקוריים במתחם התווסף ב-1911 אגף West Green הכולל אולמות דיון לבית דין לגירושים, שהיו המבנים הראשונים שצוידו במיזוג אוויר כחלק מתכנון מקורי. ב-1968 נוסף בניין המלכה (Queen's Building) שכלל 12 אולמות נוספים לענייני משפחה ותאי מעצר, שלא נעשה בהם שימוש, כיוון שבית הדין לא שימש לדין פלילי. בשנת 1990 התווסף למתחם גורד שחקים מודרני בן 12 קומות בשם "בניין תומאס מור" (Thomas More Building), המאכלס את בית הדין לפשיטת רגל ודיני חברות. הכניסה הראשית למתחם וחזית האולם המרכזי בתי המשפט המלכותיים פנים האולם המרכזי מדיה וקבצים בנושא בתי המשפט המלכותיים בוויקישיתוף אתר האינטרנט הרשמי של בתי המשפט המלכותיים בתי המשפט המלכותיים, באתר אנציקלופדיה בריטניקה (באנגלית) מאמר מאתר A view on cities (אורכב 04.03.2016 בארכיון Wayback Machine) סיור וירטואלי במתחם
Septicflesh

Septicflesh (מאנגלית: בשר רקוב) היא להקת דת' מטאל סימפוני יוונית. פרק זה לוקה בחסר. אנא תרמו לוויקיפדיה והשלימו אותו. הלהקה הוקמה ב-1990 באתונה על ידי סוטיריס ויינאס (גיטרה), ספירוס אנטוניו (גיטרת באס וזמר) וכריסטוס אנטוניו (גיטרות) ונקראה Septic Flesh. כבר ב-1991 הוציא דמו בתצורת מיני-אלבום ואת אלבומה המלא הראשון הוציאה ב-1994. עד 2003 הקליטה הלהקה עוד 4 אלבומים מלאים. ב-2003 הוקפאה הלהקה וחבריה עברו ללהקות אחרות ועסקו גם בפרויקטים מוזיקליים צדדיים. ב-2007 התאחדה הלהקה מחדש ושינתה את שמה ל-Septicflesh והחלה להקליט מספר אלבומי מטאל סימפוני המבוססים על דת' מטאל בליווי תזמורת מלאה ומקהלה. ב-2008 יצא אלבומם Communion. ב-2011 יצא אלבומם The Great Mass וב-2014 יצא אלבומם Titan. ב-2019 הופיעה הלהקה בישראל. סוטיריס ויינאס – שירה, גיטרה, קלידים ספירוס אנטוניו – שירה, גיטרה בס כריסטוס אנטוניו – גיטרה קרים לכנר – תופים אקיס קאפארונוס – תופים ג'ורג' זארופולוס – קלידים פוטיס גיאנאקופולוס – תופים בוב קאטסיוניס – קלידים Mystic Places of Dawn ‏ (1994) Esoptron ‏ (1995) The Ophidian Wheel ‏ (1997) A Fallen Temple ‏ (1998) Revolution DNA ‏ (1999) Sumerian Daemons ‏ (2003) Communion ‏ (2008) The Great Mass ‏ (2011) Titan ‏ (2014) Codex Omega ‏(2017) Modern Primit ‏(2022) Temple of the Lost Race ‏ (EP, 1991) The Eldest Cosmonaut ‏ (EP, 1998) מדיה וקבצים בנושא Septicflesh בוויקישיתוף אתר האינטרנט הרשמי של Septicflesh Septicflesh, ברשת החברתית פייסבוק Septicflesh, ברשת החברתית אקס (טוויטר) Septicflesh, ברשת החברתית אינסטגרם Septicflesh, סרטונים בערוץ היוטיוב Septicflesh, באתר אפל מיוזיק (באנגלית) Septicflesh, באתר ספוטיפיי Septicflesh, באתר סאונדקלאוד (באנגלית) Septicflesh, באתר Last.fm (באנגלית) Septicflesh, באתר AllMusic (באנגלית) Septicflesh, באתר MusicBrainz (באנגלית) Septicflesh, להקה באתר Encyclopedia Metallum (באנגלית) Septicflesh, באתר דיזר Septicflesh, באתר Discogs (באנגלית) Septicflesh, באתר Songkick (באנגלית) Septicflesh, באתר בנדקמפ Septicflesh, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
מלון ממילא

מלון ממילא הוא מלון בדירוג "5+ כוכבים" בשדרת ממילא בירושלים. במלון 194 חדרים. המלון נמצא בבעלות קבוצת אלרוב של אלפרד אקירוב והוקם בשנת 2009. בשנת 1995 רכשה אלרוב מידי חברת לאדברוק, תחילה 50 אחוז ובהמשך את מלוא הזכויות בפרויקט מתחם ממילא. בשנת 2006 החלו העבודות באזור המסחרי של המתחם ובמחצית 2009 נפתח המלון ממילא. המלון ממוקם בסמיכות למלון מצודת דוד ששייך אף הוא לקבוצת אלרוב, ושני המלונות מנהלים מערך מכירות והזמנות משותף. המלון ממוקם לצד שדרות ממילא - אזור בילוי וקניות וצופה אל עבר חומות העיר העתיקה, מגדל דוד ושער יפו. המלון נמצא צמוד לחומות העיר העתיקה, ליד כיכר ספרא (בית העירייה), ובאזור מרכז העיר. במלון מרכז ספא וכושר ומסעדה. אתר המלון מלון ממילא ירושלים - פינוק לעשירים, באתר Mako
חתול שיש

חתול שיש (שם מדעי: Pardofelis marmorata) הוא מין של חתול בר אסייתי יחידי בסוגו. הוא קרוב יחסית למיני החתול האסייתיים, חתול זהוב בורנאי וחתול זהוב אסייתי מהסוג Catopuma, אף שיש מיונים המסווגים אותו באותו סוג. החתול בסכנת הכחדה במצב שימור פגיע ומעריכים שנותרו רק 10,000 פרטים בוגרים ממנו בטבע. חתול זה דומה לחתול בית בגודלו, אך זנבו עבה ושעיר יותר, מה שעוזר לו לטפס על עצים ביערות הגשם בהם הוא חי. אורכו של החתול 45–62 סנטימטר ומשקלו 2–5 קילוגרם. צבע הפרווה משתנה בין אפור-חום כהה לאפור-צהבהב ועד אדום-חום. פרוותו מזכירה את פרוות הנמר הערפילי החי באותם אזורים, וגם מנוקד בעיקר ברגליו ובזנבו הארוך. החתול חי בעיקר ביערות גשם, הוא מיומן בטיפוס על עצים וניזון ממינים החיים בצמרות העצים כמו סנאים ומכרסמים דומים, עופות שונים וזוחלים ואף לטרוף טרף גדול יותר כמו גיבונים. לחתול השיש יש שני תת-מינים: P. m. marmorata - נפוץ בחצי האי המלאי, סומטרה, בורנאו וצפונה עד מיאנמר. P. m. charltoni - נפוץ בצפון מיאנמר, מדינת סיקים שבהודו ובנפאל. חתוליים מדיה וקבצים בנושא חתול שיש בוויקישיתוף חתול שיש, באתר אנציקלופדיה בריטניקה (באנגלית) חתול שיש, באתר ITIS (באנגלית) חתול שיש, באתר NCBI (באנגלית) חתול שיש, באתר Animal Diversity Web (באנגלית) חתול שיש, בבסיס הנתונים ARKive (באנגלית) חתול שיש, באתר האנציקלופדיה של החיים (באנגלית) חתול שיש, באתר GBIF (באנגלית) חתול שיש באתר הרשימה האדומה של IUCN
חזיר גמדי

חזיר גמדי (שם מדעי: Porcula salvania) הוא מין קטן של חזיר, יחידי בסוג Porcula. הוא היה נפוץ בדרום אסיה, באזור הודו ובמדינות הסמוכות לה באזורים הנמוכים של הרי ההימלאיה. כיום הוא מצוי בסכנת הכחדה, והמקום היחיד בו ידוע על אוכלוסייה של החזיר הגמדי הוא הפארק הלאומי מאנאס. מוערך שבטבע ישנם לא יותר מ-250 פרטים בוגרים. זהו החזיר הקטן ביותר בעולם - אורכו 6–58 ס"מ בממוצע ומשקלו 6–9 ק"ג. הוא מתחבא בשיחים משמש, רוחות וטורפים. אזור המחיה הטבעי של החזיר נמצא באזורים שלמרגלותיה הרי ההימליה, בגובה של עד 300 מ', בנפאל, בנגלדש, בהוטן ובמדינת אסאם שבהודו. הוא חי בערבות עשב גדולות עם עשב שופע. כיום ידוע על אוכלוסייה של המין רק בפארק הלאומי מאנאס ובשמורה שצמודה לו. ניסיונות לשיקום המין כלל שחרור של פרטים מהשבי לאזורי מחיה נוספים, אך לא ידוע האם מתפתחת בהם אוכלוסייה יציבה. החזירים מצויים בסכנה גם בשמורות הטבע עקב ציד לא חוקי, שריפות, אובדן אזורי מחיה לחקלאות, מרעה צאן וטורפים. מדיה וקבצים בנושא חזיר גמדי בוויקישיתוף חזיר גמדי, באתר NCBI (באנגלית) חזיר גמדי, באתר Animal Diversity Web (באנגלית) חזיר גמדי, בבסיס הנתונים ARKive (באנגלית) חזיר גמדי, באתר האנציקלופדיה של החיים (באנגלית) חזיר גמדי, באתר GBIF (באנגלית) חזיר גמדי באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.